**PRAKTIKA PROGRAMM**

**Õppegrupp: TJ-22/õ-2**

**Eriala: Teetöömasinate juht, tase 3**

**Praktika algus: 23.01.2023 a**

**Praktika lõpp: 09.06.2023 a**

**Praktika kestus: 20 EKAP, 520 tundi**

**Hindamine:** Hinnatakse õpiväljundite saavutatust

|  |  |
| --- | --- |
| **Moodul: PRAKTIKA** | |
| **Eesmärk:** Praktikal ettevõttes taotletakse, et õppija arendab ja kinnistab õppekeskkonnas omandatud kutsealaseid teadmisi, oskusi ja hoiakuid teostades teetöömasinatega töid kogenud töötaja juhendamisel. Praktikal kogetu kaudu suureneb õpimotivatsioon, õppija arendab sotsiaalseid ja enesekohaseid pädevusi, meeskonnatöö oskust, kujuneb valmisolek ja hoiak asuda tööle õpitud kutsealal. Praktika toetab õppijast analüüsiva ja juhtiva isiksuse kujunemist. | |
| **Nõuded õpingute alustamiseks:** Alustatud on kõigi õppemoodulite õpet koolis | |
| **Õpiväljundid** | **Hindamiskriteeriumid** |
| 1. planeerib meeskonnaliikmena oma tegevust, järgib töötamisel ettevõttes väljakujunenud töörütmi  2. märgib töömaa vastavalt tööjoonisele  3. teeb teetöömasinatega teedeehitus- ja remonttöid vastavalt tööülesannetele  4. teeb meeskonnatööna teetöömasinate ja mehhanismide perioodilisi hooldus- ja taastustöid kogenud töötaja juhendamisel  5. järgib töökeskkonnaohutuse ja -tervishoiu nõudeid  6. arendab suhtlemis- ja meeskonnatöö oskusi praktilise töö tingimustes, mõistab oma rolli meeskonna liikmena ühiste eesmärkide saavutamisel ja vastutab meeskonna liikmena tööde kvaliteedi ning tulemuslikkuse eest  7. analüüsib enda toimetulekut erinevate tööülesannetega ja täidab iga tööpäeva lõpus praktikapäevikut ning kaitseb praktikaperioodi lõpus aruande | * tunneb praktikaettevõtte töökorraldust ja lähtub oma tööalases tegevuses ettevõtte sisekorraeeskirjades sätestatust * osaleb töökohal esmase tööohutusalase juhendamisel ja kinnitab seda ettevõttes sätestatud korra kohaselt * korraldab nõuetekohaselt oma töökoha, teeb juhendamisel objektil mõõdistus- ja märketöid vastavalt tööjoonisele, valib ja valmistab tööks ette vajalikud masinad, seadmed, materjalid ja töövahendid enne töö alustamist * teeb teetöömasinatega teedeehitus- ja remonttöid vastavalt tööülesannetele kogenud töötaja juhendamisel * hooldab teetöömasinaid, seadmeid ja mehhanisme vastavalt nõuetele * kontrollib teostatud töö vastavust kvaliteedinõuetele, puuduste ilmnemisel informeerib koheselt juhendajat; * hindab juhendamisel valminud tööde kvaliteedi vastavust kehtestatud nõuetele, selgitab välja võimalike vigade tekkimise põhjused ja võimalusel likvideerib need * rakendab ergonoomilisi ja ohutuid töövõtteid ning kasutab nõuetekohaselt asjakohaseid isikukaitsevahendeid * kasutab oma töötsooni eesmärgipäraselt ja korrastab selle peale töö lõppu * käitleb jäätmeid vastavalt kehtestatud korrale * suhtleb kaastöötajatega vastastikust lugupidamist ülesnäitaval viisil * arendab isikuomadusi nagu täpsus, hoolikus, püsivus ja vastutustunne * analüüsib enda toimetulekut erinevate tööülesannetega, enda tugevusi ja nõrkusi ning hindab juhendaja abiga arendamist vajavaid aspekte * täidab iga tööpäeva lõpus aruande, kus fikseerib lühidalt tööülesanded ja mida sellest õppis * kaitseb praktikaperioodi lõpus aruande vormistatuna korrektses eesti keeles kasutades IT-vahendeid |
| **Soovitatavad hindamismeetodid:** suuline vestlus, praktika. | |
| **Mooduli kokkuvõttev hinne** **on mitteeristav (A;MA)** Arvestatud, kui õpilane on omandanud kõik õpiväljundid, sooritanud kõik praktilised tööd ja kirjalikud ülesanded ning kaitseb edukalt esitatud praktika aruande. | |